Diari Oficial de la Generalitat Valenciana


Sumari del DOGV 1522, del 16-04-1991 (1991/820842)

ORDRE de 22 de març de 1991, del Conseller de Treball i Seguretat Social, per la qual es desplega la disposició transitòria primera del Decret 40/1990, de 26 de febrer, del Consell de la Generalitat Valenciana.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/22/(2)/dof/vci/html**

### Dades del document

Número de DOGV
:   1522

Data del DOGV
:   16-04-1991

Secció del DOGV
:   DISPOSICIONS GENERALS

Número del document
:   1991/820842


Data del document
:   22-03-1991

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 22 de març de 1991, del Conseller de Treball i Seguretat Social, per la qual es deplega la disposició transitòria primera del Decret 40/1990, de 26 de febrer, del Consell de la Generalitat Valenciana.  
L?ordenació dels serveis socials és, en els darrers anys, un dels camps d?actuació on més ha incidit l'activitat normativa de l'administració. La consecució de les exigències derivades de l'aplicació dels principis rectors de la política social, com a mandat assumit en un estat social i de dret, és un dels objectius que ha recollit la nostra administració i que es concreta en garantir, vigilar i protegir el desenvolupament i la plena integració de tots els sectors i ciutadans dels distints àmbits de la vida social, especialment aquells més desfavorits o que presenten una problemàtica especial o dificultat d?adaptació social.  
Aquesta ordenació dels recursos socials existents s'ha materialitzat a través d'instruments com el registre, l'autorització i l'acreditació de les entitats, establiments, centres i serveis que integren l?àmbit dels serveis socials, i es consolida amb la publicació del Decret 40/1990, de 26 de febrer, del Consell de la Generalitat Valenciana (DOGV núm. 1.274, de 29 de març) i l?Ordre de 9 d'abril de 1990, del Conseller de Treball i Seguretat Social, que el desplega (DOGV núm. 1291, de 25 d?abril de 1990), que han determinat les normes i condicions que han de reunir els centres i serveis de serveis socials per tal de desenrotllar de manera adequada i escaient llurs funcions, i garantir així una qualitat en la prestació dels serveis i una assistència adequada.  
L?adaptació a aquesta nova normativa suposa una complexitat important tant en els aspectes formals com materials, i un esforç de tots els sectors compromesos en llur compliment, que exigeix un marge de flexibilitat que tota situació nova comporta i sense la qual resulta infructuosa.  
Per tant, hi cal un període transitori que permeta enllestir els procediments administratius regulats a l'efecte, especialment per a tots el centres i serveis que disposaven de l?acreditació provisional i a qui d'ofici l?administració, segons la disposició transitòria primera del Decret 40/1990, ha de concedir la corresponent acreditació.  
Fent ús de les facultats que em confereix l'article 35 de la Llei 5/1983, de 30 de desembre, de Govern Valencià, i l'article 7.4 del Decret 36/1988, de 21 de març, del Consell de la Generalitat Valenciana,  
ORDENE  
Article únic  
A l?efecte de rebre ajudes a càrrec dels pressupostos de la Generalitat Valenciana, tots els centres i serveis que disposaven de l'acreditació provisional d'acord amb el Decret 93/1987, de 29 de juliol, i el Decret 126/1989, de 28 de juliol, en relació amb el Decret 72/1987, de 25 de maig, podran realitzar la presentació de tota la documentació exigible segons el Decret 40/1990, de 26 de febrer, durant tot l'any 1991, període durant el qual són exonerades de l?exigència de disposar del requisit de l'acreditació.  
DISPOSICIO DEROGATORIA  
Són derogades les disposicions d'inferior o igual rang que s'oposen a aquesta ordre.  
DISPOSICIO FINAL  
Aquesta ordre començarà a vigir l?endemà de la publicació al Diari Oficial de la Generalitat Valenciana.  
València, 22 de març de 1991.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI